# விக்கிப்பீடியா:ஆலமரத்தடி/தொகுப்பு84

## கட்டுரைகளின் தரம்

தமிழ் விக்கிக் கட்டுரைகள் தரமுயருவதற்கு உக்திகள் வகுக்கப்பட்டிருக்கின்றனவா? Particularly, owing to the collaborative editing system followed, readability of content will suffer. Is there any way of overcoming problems arising as a result of collaborative editing in use. How can we bridge the gap between stylistic differences found in the language used by collaborative editors of the Tamil wikipedia. If you have any information on the above kindly send me for reference.
::திரு முருகையன், விக்கிப்பீடியா:சமுதாய வலைவாசல்#கையேடுகள் என்னும் பகுதியைப் பாருங்கள். இவற்றைப் பயனர்கள் பயன்படுத்தலாம். கட்டுரையின் நீளம், செறிவு, நடை, சீர்மை, பொதுவாகத் தரம் என்பன யாவுமே கூட்டாக உழைத்து நிலைநிறுத்துவது, மேம்படுத்துவது. அதற்கு ஒருபக்கச் சாய்வு இல்லாமல், நடுநிலை காத்து எழுதுதல் (விக்கித்தூண்களில் ஒன்று) போன்று பல கொள்கைகளும் பரிந்துரைகளும் உள்ளன. கட்டுரையின் தரத்தைச் செம்மைப் படுத்துவதும் உயர்த்துவதும் கூட்டாக்கப் பங்களிப்பாளர்கள் கையில்தான் இருக்கின்றன. ஒரு செய்திக்குறிப்பைத் திருத்தினாலோ, விரிவு படுத்தினாலோ, அது தரம் உயர்த்தப்படும் நோக்கில்தான். நீங்கள் கூறுவது போல "readability of content will suffer" என்று பொதுப்பட சொல்ல இயலாது என நினைக்கின்றேன். சில இடங்களில் அப்படியும் ஆகலாம், அப்பொழுது அடுத்து வருபவர்கள் சீர் செய்யலாம், செய்ய வேண்டும். மேலே உள்ள கையேடுகளும் நடையை மேம்படுத்தப் பயன்படும். விக்கிப்பீடியா:நடைக் கையேடு என்னும் பக்கத்தில் உதவக்கூடிய பல செய்திகள் உள்ளன, பார்க்கவும். இதனையும் விரிவுப்படுத்தலாம். தகவல் செறிவு முதல் நடையமைப்பு வரை அனைத்துமே கூட்டாக்க தொடர் வினையால் மேம்பட வேண்டும், மேம்படும் என்பதே விக்கிப்பீடியா போன்ற கூட்டாசிரியப் படைப்பின் அடிப்படை நம்பிக்கையும் எதிர்பார்ப்பும். மிக மிகப் பெரும்பாலும் இதுவே உண்மையாகவும் உணர்கின்றேன் (மிக மிக சில விதிவிலக்குகள் இருக்கலாம், மறுக்கவில்லை). பொதுவாக கூட்டாக்க கூட்டுத் தொகுப்பில் நேரும் பெரிய குறைபாடு நடையில் சீரின்மை. இதற்குத் தீர்வு, ஒருவரோ பலரோ சிலமுறையாவது படித்துப்பார்த்துச் சீர்மை பெருக்க வேண்டும். ஒரு கட்டுரையில் *ஆக்சிசன்* என இரண்டு மூன்று பத்திகள் இருந்து, பின்னர் வேறு ஒருவர் வந்து விரிவாக்கும்பொழுது *ஆக்சிஜன்* என்று எழுதுவதும், இன்னொருவர் வந்து அடுத்த சில பத்திகளில் *ஆக்ஸிஜன்* என்று எழுதுவதும் சீர்மையற்ற போக்குகள். ஒரே சீராக ஆக்சிஜன் என்றோ, ஆக்சிசன் என்றோ, ஆக்ஸிஜன் என்றோ இருத்தல் வேண்டும். இங்கு பரிந்துரைகள் ஏற்று செயல்பட வேண்டும். அறியாது செய்ய நேர்ந்தால், பின்னர் வருபவர் திருத்தி சீர்மை நாட்ட வேண்டும். இது வெறும் ஒரு சொல்லின் வடிவம். இது போக ஒருவர் செயற்பாட்டு வினைகளை அதிகம் பயன்படுத்தியிருக்கலாம், மற்றொருவர் நேர்மொழியாக (செய்மொழியாகவே) எழுதியிருக்கலாம். இங்கெல்லாம், சீர்மைப்படுத்துதல் தேவை. ஒருவரே எழுதிய கட்டுரை அல்லது நூல் என்றாலும் கூட இப்பிழைகள் அல்லது மாறுபாடுகள் வர நேரிடலாம் (கூட்டாக்கத்தால் மட்டுமே வர வேண்டும் என்றில்லை). எப்படி ஒரு தொகுப்பாசிரியர் (editor) சீரொழுக்கம் கூட்டுவாரோ, அதே போல நாமும் செய்ய வேண்டும். --செல்வா (பேச்சு) 19:03, 7 சனவரி 2013 (UTC)  
*கட்டுரையின் தரத்தைச் செம்மைப் படுத்துவதும் உயர்த்துவதும் கூட்டாக்கப் பங்களிப்பாளர்கள் கையில்தான் இருக்கின்றன.* என்பது நல்லது. ஆனால் இந்த செம்மைப் படுத்தவதிலும் உயர்த்துவதிலும் உங்களுடைய கூட்டாக்கப் பங்களிப்பு எத்தகையது என்பதை நான் அறிய விளைகிறேன்.  
*பொதுவாக கூட்டாக்க கூட்டுத் தொகுப்பில் நேரும் பெரிய குறைபாடு நடையில் சீரின்மை.* நடையில் சீரின்மை என குறிப்பிடும் நீங்கள் உங்களின் நடைக்கு உகந்தவாறு நடை இருப்பதே சீரான நடை என்பது போல் பல இடங்களில் பேசி இருப்பதை நான் காண்கிறேன். நீங்கள் உங்கள் கொள்கைகளை வலிந்து மற்றவர் மீது திணிப்பது சரியா எனவும் கேட்டறிய விளைகிறேன்.  
*ஒருவரோ பலரோ சிலமுறையாவது படித்துப்பார்த்துச் சீர்மை பெருக்க வேண்டும்.* இதனை நீங்கள் செய்கிறீர்களா? ஒரு நாளைக்கு எத்தனை முறை? நீங்கள் செய்யாமல் மற்றவர்களை அப்படி செய்ய வேண்டும் இப்படி செய்ய வேண்டும் என்பது ஒரு அதிகாரி தனது கீழ் வேலை செய்யும் தொழிலாளிகளின் மீது அதிகாரம் செய்வது போன்று உள்ளது.  
*எப்படி ஒரு தொகுப்பாசிரியர் (editor) சீரொழுக்கம் கூட்டுவாரோ, அதே போல நாமும் செய்ய வேண்டும்.* நாமும் செய்ய வேண்டும் என்கிறீர்கள் நீங்கள் செய்துவருகிறீர்களா? நீங்கள் செய்யாமல் மற்றவர்களை செய்ய வேண்டும் என்பது நீங்கள் ஒரு ஆசிரியராகவும் மற்றவர்கள் மாணவர்களாகவும் உங்கள் சொல் கேட்டு நடக்கவேண்டும் என்பது போது போன்ற கடுமையான அதிகாரம் தெரிகிறது. இது நல்லதா? இதனை இங்கே உள்ள எல்லோரும் ஏற்கிறார்களா? இங்கே பலர் கருத்துக்கந்தசாமிகளாகவும், கட்டப் பஞ்சாயத்து தலைவர்களாகவும் தகவமைத்துக்கொண்டுள்ளதையும் பார்க்க முடிகிறது. இது போன்ற அதிகார அலப்பறைகளினால் தமிழுக்கு தொண்டு செய்ய வேண்டும் என்று வரும் பலர் சொல்லாமல் கொள்ளாமல் ஓடி விடுவது உங்களுக்கு தெரியுமா? எனவும் கேட்டறிய விளைகிறேன். வணக்கம்.--சாட்டை (பேச்சு) 08:16, 8 சனவரி 2013 (UTC)  
சாட்டை, புதிய பயனர் ஒருவரின் ஐயத்துக்குச் செல்வா பொதுப்படவே விளக்கமளித்துள்ளார். இதே விளக்கம் எல்லா விக்கிப்பீடியாக்களுக்கும் பொருந்தும். செல்வாவின் பங்களிப்புகளை அவரது பயனர் பக்கத்தில் காணலாம். உரையாடலுக்குத் தொடர்பில்லாத தனியாள் தாக்குதலில் ஈடுபடாமல் வளர்முக பங்களிப்புகளை நல்க வேண்டுகிறேன். தங்களிடம் இருந்து இதே போக்கு தொடருமானால் தங்கள் பயனர் கணக்கைத் தடை செய்ய வேண்டி வரும். நன்றி.--இரவி (பேச்சு) 12:30, 8 சனவரி 2013 (UTC) :--மா. செல்வசிவகுருநாதன் (பேச்சு) 03:13, 9 சனவரி 2013 (UTC)  
::பயனர் சாட்டை, என்னுடைய பங்களிப்புகளைப் பற்றித் தெரிந்து கொள்ள வேண்டுமென்றால் மேலே இரவி சொன்னது போல பார்க்கலாமே. பல கட்டுரைகளைப் படித்து தகவல் சேர்ப்பது, படம் சேர்ப்பது, தகவல் பிழை திருத்துவது, உரை திருத்துவது, கணிதச் சமன்பாடு சேர்த்தல் போன்ற பற்பல பணிகளை எனக்கு நேரம் கிடைக்கும் பொழுதெல்லாம் நான் செய்து வருகின்றேன். ஆனால் புதிதாகச் சேர்ந்துள்ள பயனர் Musanage மேலே கேட்ட கேள்விக்கு நான் எனக்குத் தெரிந்த மறுமொழியை இட்டுள்ளேன். அவ்வளவுதான். நீங்கள் என் கூற்றுகளைப் பிறழ உணர்ந்து தனிமாந்தக் காய்தல் காட்டுவதாகத் தோன்றுகின்றது. --செல்வா (பேச்சு) 15:01, 8 சனவரி 2013 (UTC)